ועדת הכנסת, כנסת 24, פרוטוקול מספר 50, 2021-12-20 10:00

החוק הבאות: הצעת חוק לתיקון פקודת הראיות (מס' 19) (פסילת ראיה), התשפ"ב-2021 (מ/1453).

החוק הבאות: הצעת חוק לתיקון פקודת הראיות (פסילת ראיה), התשפ"א-2021 (פ/245/24), של חה"כ אופיר כץ.

חוק הבאות: הצעת חוק איסור שימוש בחקירה של מי שנפגע מינית, בממצאי טיפול נפשי וביומנים אישיים (תיקוני חקיקה), התשפ"א-2021 (פ/1860/24), של חה"כ מיכל רוזין.

חוק הבאות: הוספת ממלאי מקום קבועים בוועדות.

חוק הבאות: נכחו: חברי הוועדה: ניר אורבך – היו"ר שרן מרים השכל בועז טופורובסקי אחמד טיבי יצחק פינדרוס רם שפע חברי הכנסת:

חוק הבאות: מיכאל מלכיאלי מופיד מרעי מיכל שיר סגמן אורית סטרוק מיכל רוזין מוזמנים: ייעוץ משפטי: ארבל אסטרחן מנהלת הוועדה: נועה בירן - דדון רישום פרלמנטרי: שרון רפאלי

חוק הבאות: 1.

חוק הבאות: מימון לינה במוצאי-שבת לחברי כנסת המתגוררים לפחות 140 ק"מ מירושלים.

חוק הבאות: הכנסת וראש האופוזיציה.

ניר אורבך: בוקר טוב.

ניר אורבך: אני מתכבד לפתוח את ישיבת ועדת הכנסת.

ניר אורבך: היום יום שני ט"ז בטבת תשפ"ב, 20 בדצמבר 2021.

ניר אורבך: הנושא הראשון על סדר היום: המלצת הוועדה הציבורית לקביעת שכר ותשלומים אחרים בנושאים הבאים: 1.

ניר אורבך: מימון לינה במוצאי שבת לחברי כנסת המתגוררים לפחות 140 קילומטר מירושלים; 2.

ניר אורבך: גילום מס בשל הכנסה הנובעת משדרוג לצורכי מיגון של רכב שמעמידה הכנסת לרשות יושב-ראש הכנסת וראש האופוזיציה.

ניר אורבך: את עמדת הוועדה יציג חשב הכנסת מר חיים אבידור.

ארבל אסטרחן: אני רק רוצה להזכיר שהוועדה הוקמה לאחרונה.

ארבל אסטרחן: הכנסת מינתה ועדה ציבורית שתעסוק בכל נושא השכר והתשלומים וכל התנאים הנלווים לחברי הכנסת.

ארבל אסטרחן: הוועדה עדיין לא התחילה בעבודה השוטפת שלה.

ארבל אסטרחן: זאת אומרת היא תתחיל להיפגש עם חברי כנסת ויועצים פרלמנטריים שמבקשים להיפגש איתה; אבל היו בינתיים שני עניינים דחופים שהמתינו, כי כזכור, לא הייתה ועדה מינואר 19', ולכן חשב הכנסת ביקש מהוועדה לדון קודם כול בהם ולפתור את הסוגיות שהתעוררו בהם בשני הנושאים האלה.

ארבל אסטרחן: אז הוא יציג אותם.

ארבל אסטרחן: זה לא בהכרח הדבר הכי חשוב שהוועדה תעסוק בו אבל אלה שני הדברים הכי דחופים שהיא התבקשה לטפל בהם.

ניר אורבך: תודה רבה, ארבל.

ניר אורבך: חיים, בבקשה.

חיים ביטון: אני אתחיל מהנושא הראשון של חברי כנסת שגרים רחוק.

חיים ביטון: לאחרונה התחילו להתקיים הרבה ישיבות ועדות בימי ראשון.

חיים ביטון: חברי כנסת שגרים רחוק מאוד – בצפון הרחוק מאוד, בגליל או בדרום, בירוחם – ביקשו אפשרות ללון בימי שבת בכנסת כדי שיספיקו להגיע לוועדות ביום ראשון בשעה מוקדמת.

חיים ביטון: לכן אנחנו מבקשים לאשר.

חיים ביטון: עשינו חשבון שמעל 140 קילומטר לחברי כנסת יהיה קשה להגיע לוועדות עד 10:00 בבוקר.

חיים ביטון: לכן אנחנו מבקשים לאשר שחברי כנסת שמשתתפים בוועדות בימי ראשון עד השעה 10:00 יוכלו ללון במלון בשבת בערב בירושלים.

ארבל אסטרחן: צריך להדגיש שהתנאי לזה הוא שחבר הכנסת יגיע לישיבת ועדה שהחלה בשעה 10:00 לכל המאוחר - -

חיים ביטון: והוא יהיה נוכח בישיבה בשעה הזאת.

ארבל אסטרחן: זה התנאי.

ניר אורבך: אם הוא לא נוכח לא תהיה לו זכאות.

ארבל אסטרחן: אז לא תהיה לו זכאות ללינה במוצאי שבת.

ארבל אסטרחן: זאת המלצת הוועדה.

ארבל אסטרחן: זה באמת משהו חריג.

ניר אורבך: חיים, אני מציע שתציג גם את הנושא השני, ואז אנחנו ניתן לחברי הכנסת להתייחס.

חיים ביטון: כידוע, ראש האופוזיציה ויושב-ראש הכנסת נוסעים ברכבים משוריינים.

חיים ביטון: הרכבים המשוריינים הם רכבים יקרים ויש להם שני מרכיבים שמייקרים את הרכב: מרכיב אחד הוא השריון עצמו; והמרכיב השני הוא סוג הרכב היות שלא ניתן להרכיב בכל רכב את השריון המתבקש לפי הנחיות השב"כ.

חיים ביטון: לכן צריך לקחת רכבים שנפח המנוע שלהם גדול ומסוגלים לשאת משקל גדול.

חיים ביטון: אלה רכבים יקרים גם ברכישתם כרכב רגיל.

חיים ביטון: המרכיב הראשון של השריון הוכר בחוות דעת של היועץ המשפטי שזה מרכיב שלא צריך למסות אותו - -

ארבל אסטרחן: היועץ המשפטי לממשלה.

חיים ביטון: היועץ המשפטי לממשלה, נכון.

חיים ביטון: לא צריך למסות אותו ולכן אנחנו לא מתעסקים איתו.

חיים ביטון: יש המרכיב של השדרוג של הרכב כדי שיוכלו לשריין אותו, וזה המרכיב שהרכב עצמו הוא יותר יקר.

חיים ביטון: גם במרכיב הזה אנחנו לא יכולים או לא רוצים לחייב את יושב-ראש הכנסת ואת ראש האופוזיציה בעלות המס שלהם.

חיים ביטון: לכן אנחנו מבקשים לגלם את המרכיב הזה.

חיים ביטון: כלומר אנחנו לוקחים את שווי השימוש של רכב סטנדרטי של חבר כנסת לעומת שווי השימוש של הרכב המשודרג.

חיים ביטון: את ההפרש הזה אנחנו מבקשים לגלם.

יצחק פינדרוס: אם חבר כנסת היה מבקש רכב משודרג הוא היה ממוסה.

חיים ביטון: הוא לא מבקש, זה נכפה עליו.

ניר אורבך: אנחנו מדברים על שבעת סמלי המדינה שהשדרוג נכפה עליהם כי רמת המיגון לא מתאימה לרכב הרגיל.

יצחק פינדרוס: אבל יש גם - - - יש פה שני דברים.

ארבל אסטרחן: רמת הרכב היא לצורך המיגון.

ארבל אסטרחן: אי אפשר למגן רכב סטנדרטי.

ניר אורבך: אי אפשר למגן רכב סטנדרטי.

ניר אורבך: זאת רמת מיגון שנצרכת.

ניר אורבך: אגב, כרגע זה קיים בהוראת שעה.

חיים ביטון: אני אכנס לזה.

חיים ביטון: ההחלטה הזאת הייתה כבר בעבר בהוראת שעה שחודשה כמה פעמים עד - -

ארבל אסטרחן: מ-2017.

חיים ביטון: היא חודשה מ-2017 עד 16 ביוני 2020.

חיים ביטון: מ-16 ביוני 2020 בגלל כל המצב הפוליטי היא לא חודשה, גם מכיוון שלא הייתה ועדה ציבורית שתאשר את החידוש.

חיים ביטון: אז אנחנו מבקשים שההחלטה הזאת תתקבל החל מ-17 ביוני 2020.

חיים ביטון: בנוסף לכך אני רוצה לבקש שיאושר לגבי ראש האופוזיציה שנכון להיום נוסע ברכב כראש הממשלה לשעבר ברכב שהועמד לו על-ידי הממשלה, לגלם לו גם את אותם מרכיבים על הרכב שהוא נוסע בו כראש ממשלה לשעבר.

ארבל אסטרחן: אני רוצה גם להקריא את הנוסח לפרוטוקול.

ארבל אסטרחן: אפשר עכשיו או אחר כך.

ניר אורבך: אנחנו ניתן לחברי הכנסת להגיב ולפני ההצבעה נקריא את הנוסח.

ניר אורבך: חברי הכנסת, מי רוצה לדבר?

ניר אורבך: בעניין הזה, אני מדגיש.

ניר אורבך: לכולם, לא לך.

ניר אורבך: את הראשונה שמדברת אבל אני מדגיש לכולם – בעניין הזה.

אורית סטרוק: ניר, אתה קורא את המחשבות שלי?

ניר אורבך: אני לא קורא, אני רק - -

אורית סטרוק: מקובל בכנסת שאני יכולה להגיד דברים שהם לא מאה אחוז בעניין.

ניר אורבך: מקובל.

ניר אורבך: מאחר שאני חס על זמנם של המוזמנים שלנו שהגיעו לוועדה אז כרגע אנחנו ננהל דיון אך ורק בנושא שלשמו התכנסנו.

אורית סטרוק: בוא נעשה הסכם: אתה מצמצם להגיד לי על מה אני יכולה לדבר ואז אני אוכל לגמור יותר מהר, וממילא תוכל לחוס על זמנם של כולם.

אורית סטרוק: בסדר?

אורית סטרוק: ההמלצות כאן מדברות על מימון לינה ועל רכב משוריין.

אורית סטרוק: אני באה עכשיו מלינה ביישוב החרב חומש.

אורית סטרוק: הגעתי לשם ברכב משוריין, וראיתי שם שכוחות הביטחון הצטוו על-ידי שר הביטחון, כנראה, ואולי גם על-ידי ראש הממשלה להחריב את המעט שנשאר ביישוב הזה.

אורית סטרוק: על שולחנך, אדוני היושב-ראש - -

ניר אורבך: רק שאלה.

ניר אורבך: אני רוצה אינפורמטיבית – החריבו שם?

ניר אורבך: ראיתי אתמול את חברי הכנסת לומדים שם בישיבה.

ניר אורבך: החריבו את זה?

ניר אורבך: אני שואל באמת כי נוצר מצב - -

אורית סטרוק: כן, כן, אני אענה לך.

אורית סטרוק: אני שמחה שאתה מתעניין.

ניר אורבך: ברור שאני מתעניין.

ניר אורבך: טוב שאת שמחה.

ניר אורבך: אני מתעניין גם בלי הקמפיין הפוליטי שעושים.

אורית סטרוק: זה לא קשור לשום קמפיין.

יצחק פינדרוס: אדוני היושב-ראש, אם תאפשר לי לדבר על הסעיפים האלה אחר כך, אני אשמח.

אורית סטרוק: זה לא קשור לקמפיין, ניר.

אורית סטרוק: זה אמור להיות כואב לכולנו, שמקום שנחרב ללא שום הצדקה בתכנית ההתנתקות - -

ניר אורבך: אני שואל אינפורמטיבית כדי שנדייק בפרטים.

אורית סטרוק: אז אני אומרת לך אינפורמטיבית: ביישוב חומש קיימים במשך הרבה זמן מבנים - -

ניר אורבך: חברת הכנסת סטרוק, בנושא הזה אני מגביל אותך לשלוש דקות.

אורית סטרוק: מעולה.

אורית סטרוק: אני לא צריכה יותר מזה.

אורית סטרוק: אני מודה לך מאוד.

אורית סטרוק: אני לא צריכה יותר משלוש דקות.

אורית סטרוק: היישוב חומש שהוחרב על-ידי אריאל שרון ב-2005 בתכנית ההתנתקות והגירוש נראה כמו יישוב לכל דבר: יש בו כבישים, יש בו מדרכות, יש בו גינות.

אורית סטרוק: רק הבתים נחרבו.

אורית סטרוק: ביישוב הזה פועלת כבר שנים רבות ישיבה.

אורית סטרוק: יש מבנה של הישיבה, יש מבנים שגרות בהם משפחות, ובוצע שם פיגוע דמים שברור שמטרתו לעקור את היישוב הזה סופית.

אורית סטרוק: עכשיו לפתחכם, כי זאת המשמרת שלכם, ניר, השאלה, האם אתם תהיו הרגל המסיימת של אריק שרון ותחריבו את היישוב הזה עד היסוד או שלהפך – או שאתה פה בוועדה תקדם את החוק שמונח אצלך שמתקן את חוק ההתנתקות ומאפשר שהייה במקום הזה ואפילו בהמשך בנייה והקמת היישוב מחדש.

אורית סטרוק: מה שקרה אתמול זה שכוחות הביטחון נשלחו להרוס את המבנים שקיימים שם במקום שמדינת ישראל תבוא לשם כדי לבנות את היישוב מחדש כתשובה לטרור וגם כאמירה שאנחנו בשום אופן לא מתקדמים צעד אחד מעבר לצעד הנורא שעשה אריק שרון ולא מחריבים את המקום הזה, אלא להפך - בונים אותו.

אורית סטרוק: אז החוק מונח על שולחנך.

אורית סטרוק: בכ"ח באייר הוא עבר בקריאה טרומית בכנסת.

אורית סטרוק: אתם הצבעתם בעדו.

אורית סטרוק: חלק ממפלגות הקואליציה הנוכחיות הצביעו בעדו – גם אתם, גם תקווה חדשה, גם ישראל ביתנו.

אורית סטרוק: מיקי זוהר גם שלח לך מכתב פנייה שתעשה פה בוועדה דיון כדי להכין אותו לקריאה ראשונה במליאה.

אורית סטרוק: זה בהחלט בסמכותך משום שתוכן החוק מאפשר לוועדת הכנסת לדון בו, לפי מיטב הבנתנו.

אורית סטרוק: אני רוצה לשאול אותך בעוד אנחנו מדברים על שרים ועל חברי כנסת – איך יקבלו סידורי לינה ואיך יהיה להם רכב משוריין כזה או אחר – שם נמצאים בחורים בתנאים לא תנאים במסירות נפש עצומה לארץ ישראל שאני יודעת שהיא חשובה גם לך; ואני שואלת אותך מתי אתה מקיים את הדיון הזה ומאפשר לנו להמשיך לקדם את החוק החשוב הזה, שאין לי שום ספק שאם נספור את חברי הכנסת פה בכנסת יש רוב גדול מאוד בעד החוק הזה ובעד ביטול העוול של ההתנתקות, לפחות בצפון השומרון.

אורית סטרוק: זאת השאלה שלי.

אורית סטרוק: סיימתי.

אורית סטרוק: זה היה פחות משלוש דקות.

ניר אורבך: מאחר שהדיון הוא לא על הנקודה הזאת אני אענה בצורה מאוד כללית.

ניר אורבך: אני מזכיר שב-2005 לא היו בחירות ישירות לראשות ממשלה, היו בחירות למפלגות.

ניר אורבך: אריק שרון לא היה בן אדם פרטי, הוא עמד בראש מפלגה - -

אורית סטרוק: נו, בסדר.

ניר אורבך: לא, לא, זה לא בסדר.

ניר אורבך: אני מדייק.

ניר אורבך: אני לא נכנס עכשיו לוויכוח, אני פשוט אומר את העמדה שלי, ואנחנו ממשיכים, ואני אתן לחבר הכנסת פינדרוס להתייחס.

ניר אורבך: ב-2005 זה לא היה אריק שרון, זה היה הליכוד.

אורית סטרוק: היה ליכוד.

ניר אורבך: רגע אחד, אני לא מדבר עכשיו בסמנטיקה.

ניר אורבך: ב-2005 זה היה הליכוד - -

אורית סטרוק: ולכן מה?

ניר אורבך: זה היה הליכוד, וב-12 השנים האחרונות היה סדר יום קצת אחר לגבי חוק ההתנתקות.

ניר אורבך: עכשיו פתאום זה נעשה דחוף.

ניר אורבך: אז אני רק אומר שאת סדר היום שלי בוועדת הכנסת קובע בהתאם למציאות הפוליטית ובהתאם ליכולת שלי כרגע להתנהל ולא בהתאם לגחמות של חברי כנסת ממפלגה שאחראית למה שקורה פה עכשיו, ובמשך שנים לא טיפלה בזה.

ניר אורבך: אז עכשיו אני מבקש, ואני מאמין לך, כי אנחנו נמצאים באותו מקום שזה כואב לך, ואת היית שם הלילה - -

אורית סטרוק: אתה מוכן לבוא לשם הלילה?

ניר אורבך: זה לא ויכוח.

אורית סטרוק: אתה מוכן לבוא לשם הלילה?

ניר אורבך: אני לא אמרתי מה אני מוכן ומה אני לא מוכן.

אורית סטרוק: תראה מה קורה שם.

אורית סטרוק: אתם הורסים את המקום הזה.

אורית סטרוק: אתם הורסים אותו - -

ניר אורבך: אורית, אורית, אנחנו לא בוויכוח - -

אורית סטרוק: - - אתם מחריבים שם את הבתים.

אורית סטרוק: אתם משלימים את הפעולה של המחבלים.

ניר אורבך: אורית, אני שמעתי את הדברים שלך בקשב רב.

ניר אורבך: זה לא ויכוח עכשיו.

ניר אורבך: אני אומר לך את העמדה שלי.

ניר אורבך: אני לא שאלתי אותך שאלות אז אני מבקש ממך לא לשאול אותי שאלות במסגרת הדיון.

ניר אורבך: אני רק אומר את העמדה שלי ואני ממשיך הלאה.

ניר אורבך: אני לא ארקוד לפי חליל של נציגי מפלגה שאחראית למצב הזה ובמשך שנים לא תיקנה אותו.

ניר אורבך: לא יכניסו אותי עכשיו לסד זמנים בהתאם לקמפיין פוליטי.

ניר אורבך: זה הכול.

ניר אורבך: בזה אנחנו מסיימים עכשיו את הדיון.

ניר אורבך: חבר הכנסת פינדרוס, בבקשה.

אורית סטרוק: אתם הורסים את המקום, אתם משלימים את הפעולה של המחבלים.

ניר אורבך: מספיק עם האמירות הפופוליסטיות האלה.

אורית סטרוק: המחבלים רצו - - - את המקום הזה והחיילים באים והורסים.

ניר אורבך: מספיק עם האמירות הפופוליסטיות האלה כי זורים חול בעיני הציבור ולא דואגים באמת לפתרון הבעיה.

אורית סטרוק: תדאג לפתרון הבעיה באמת.

אורית סטרוק: תעצור עכשיו את החיילים ותגיד להם לא להרוס את הישיבה.

ניר אורבך: אני אפעל בכלים שלי ולא לפי החליל של נציגי מפלגה שאחראית לגירוש ואחראית להרס - -

אורית סטרוק: סליחה, אני לא אחראית לגירוש.

אורית סטרוק: אל תגיד לי שאני אחראית לגירוש, שאחראית להרס ולחורבן.

ניר אורבך: לא אמרתי לך את זה.

ניר אורבך: אבל את תלית את דברייך במה ששלחו במכתב.

ניר אורבך: לא את שלחת אותו.

אורית סטרוק: אז אני - - - בסדר?

ניר אורבך: לא, כי זה עכשיו קמפיין פוליטי.

ניר אורבך: זה כבר הפך קמפיין פוליטי.

אורית סטרוק: סליחה?

ניר אורבך: את יודעת שזה כואב לי לא פחות מאשר לך.

ניר אורבך: אני הייתי שם בגירוש להבדיל מחברי כנסת שעכשיו תופסים טרמפ - -

אורית סטרוק: אז אם זה חשוב לך, ניר, אז תוודא שהחיילים לא הורסים - - -

ניר אורבך: להבדיל מחברי כנסת שהיום מסמאים את הימין - - - והיו במקומות אחרים - -

אורית סטרוק: - - תוודא שצה"ל לא מפנה את הישיבה בחומש.

אורית סטרוק: תוודא שהישיבה בחומש נשארת במקום שלה.

ניר אורבך: - - בצד השני של הגירוש.

אורית סטרוק: אבל החיילים עכשיו הורסים.

אורית סטרוק: תוודא שהם לא הורסים יותר.

ניר אורבך: אני פועל - -

אורית סטרוק: רף המינימום – תוודא שהישיבה בחומש לא מגורשת ושהמחבלים הארורים האלה לא ישיגו את זממם.

ניר אורבך: חברת הכנסת סטרוק, שמעתי אותך בכבוד, עכשיו תתני לי רגע אחד.

ניר אורבך: את הפעולות שלי אני אעשה ביכולות שלי ובמקומות שלי לא לפי החליל של נציג מפלגה שגרמה לכל הדבר הזה.

ניר אורבך: זה הכול.

ניר אורבך: חבר הכנסת פינדרוס, בבקשה.

אורית סטרוק: אז תוודא שלא הורסים - -

ניר אורבך: אני לא מרחיב.

אורית סטרוק: תוודא שלא מגרשים מהישיבה, תוודא שהמחבלים הארורים לא יקבלו את זממם.

יצחק פינדרוס: אדוני היושב-ראש, התאריך שהחוק הזה הוגש היה לפני הממשלה הזאת.

ניר אורבך: לפני שהייתי חבר כנסת.

ניר אורבך: אתה יודע כמה חוקים יש?

ניר אורבך: אתה רוצה שנתחיל להעביר את כל החוקים - - -

יצחק פינדרוס: היא הייתה בממשלה הקודמת, ואני הגשתי אותה גם מיד כשנכנסתי לכנסת.

אורית סטרוק: וגם אני הגשתי אותה.

יצחק פינדרוס: עשיתי את זה כחבר קואליציה ולא כחבר אופוזיציה.

יצחק פינדרוס: הסיבה שאני לא מצביע ליכוד אלא יהדות התורה היא מכיוון שאני לא חושב שכל מה שהליכוד עושה הוא בסדר.

ניר אורבך: בסדר, זה היה בתקופת ביניים כשידעו שזה לא יכול להיות ישים.

יצחק פינדרוס: גם לפני תקופת הביניים.

יצחק פינדרוס: צריך לעשות את זה, וחובתנו המוסרית לעשות את זה, ואני לא מצדיק את כל מה שהליכוד עושה, בפרט שמי שהיום קורא לעצמו ראש ממשלה צעק כל הזמן שהוא הולך להיות עשר מעלות ימינה כי הוא חושב שהם לא מספיק ימנים.

יצחק פינדרוס: אז שיפסיק כל הזמן לתרץ אותו אחד מה עשו הליכוד.

יצחק פינדרוס: כי הוא אמר שהוא יהיה יותר ימני מהליכוד בפרט בנושאים האלה.

אורית סטרוק: ניר, נפתלי בנט הבטיח שלא - - -

ניר אורבך: אני חושב שמוסרית - - - אנחנו נשתמש בכלים שאנחנו יכולים להשתמש בהם ולא כסדר יום שקובע נציג מהאופוזיציה של מפלגה שגרמה לכל המצב הזה.

אורית סטרוק: יש לך דרך אחרת למנוע את פינוי הישיבה בחומש?

אורית סטרוק: בבקשה.

ניר אורבך: זה מה שיש לי להגיד.

ניר אורבך: אמרתי את הדברים מספיק ברור.

אורית סטרוק: בבקשה, אתם תיבחנו בזה.

אורית סטרוק: נפתלי בנט הבטיח שלא יהיו נסיגות.

אורית סטרוק: תראה שלא יהיו נסיגות.

ניר אורבך: חבר הכנסת פינדרוס, בבקשה.

אורית סטרוק: אתם תיבחנו בזה.

ניר אורבך: ואתם תיבחנו ביכולת שלכם להמשיך להישאר על העץ ולתקוע את המדינה.

אורית סטרוק: שום דיבור שלכם על הליכוד לא יעזור - -

ניר אורבך: חברת הכנסת סטרוק, אני רוצה להתקדם הלאה.

אורית סטרוק: - - אם הישיבה בחומש תפונה זה על הידיים שלכם.

ניר אורבך: חברת הכנסת סטרוק, נתתי לך את הזמן.

ניר אורבך: חבר הכנסת פינדרוס, בבקשה.

יצחק פינדרוס: אני רוצה להתייחס להמלצות.

יצחק פינדרוס: קודם כול בסעיף 1: "מימון לינה במוצאי שבת לחברי כנסת המתגוררים לפחות 140 קילומטר מירושלים".

יצחק פינדרוס: אני מזכיר לך, אדוני היושב-ראש, אנחנו לא עשינו את זה, ואני רוצה לבקש ממך שיהיה משהו מעשי ונקבל החלטה בנושא הזה או שנטיל על היועצת המשפטית או שתודיע על כמה חברי ועדה כתת ועדה בעניין הזה – נושא של מנהלי הסיעות.

יצחק פינדרוס: הוא נוגע יותר לקואליציה מאשר לאופוזיציה כי באופוזיציה יש ארבעה מנהלי סיעות, ולקואליציה יש שמונה מנהלי סיעות.

יצחק פינדרוס: הם עושים עבודה כתף אל כתף עם העוזרים הפרלמנטריים, הם הרבה יותר – לא נעים לי להגיד אבל בנושא העבודה הפרלמנטרית הם יותר מהיועצים הפרלמנטריים ובסופו של דבר הם מופלים לרעה.

יצחק פינדרוס: אנחנו רואים את זה בשלוש בבוקר כשהיועצים הפרלמנטריים נכנסים לאוטו ונוסעים למלון פה ומנהלי הסיעות נוסעים לאי-שם וצריכים לחזור לפה ב-8 בבוקר כדי להיות בוועדה.

יצחק פינדרוס: זה בדיוק אותו דבר.

יצחק פינדרוס: הבנו שזאת לקונה אז שהוועדה תיקח לתשומת לבה לטפל בזה.

יצחק פינדרוס: אני מבקש, אדוני היושב-ראש, לא להישאר בהצהרה.

יצחק פינדרוס: אין בעיה של קואליציה ואופוזיציה בעניין הזה.

ארבל אסטרחן: הוועדה הזאת לא עוסקת בזה.

יצחק פינדרוס: אז דיברנו שאם צריך תיקוני חקיקה ועדת הכנסת – לא דיברתי על הוועדה הזאת – תדאג שהוועדה הזאת תעשה את זה.

יצחק פינדרוס: אז, אנא ממך, אדוני היושב-ראש, שהיועצת המשפטית תקבע אם צריך תת-ועדה.

יצחק פינדרוס: אני אשמח לסייע לוועדה הזאת.

יצחק פינדרוס: צריך לעשות את זה וחבל על כל יום.

יצחק פינדרוס: הם סובלים.

יצחק פינדרוס: אולי עכשיו בגלל הבידודים אז הלילה הם לא יישארו פה כל הלילה אבל אותם מנהלי סיעות נשארים פה שבוע אחרי שבוע לילות, ואין להם תנאים.

יצחק פינדרוס: זה פשוט בלתי מתקבל על הדעת.

יצחק פינדרוס: צריך לעשות לדבר הזה סוף.

יצחק פינדרוס: שנית, אני מרגיש מאוד לא בנוח בנושא של גילום מס ליושב-ראש הכנסת וליושב-ראש האופוזיציה משלושה טעמים: א', לא לחינם זה נעשה בהוראת שעה בחקיקה לראש הממשלה כי דובר גם בזמנו בוועדת כספים שיש המון עובדים במשק שמוכרחים לקבל רכב מסוים בגלל העבודה שלהם, ובגלל שיש להם פחות קשרים בכנסת הם בינתיים משלמים את המס.

יצחק פינדרוס: זאת הסיבה.

יצחק פינדרוס: הרי אמרו פעם אחר פעם שאנחנו עושים את זה בהוראת שעה בשביל לטפל בבעיה המרכזית.

יצחק פינדרוס: אם עובד חברת חשמל צריך לקבל טנדר בשביל לשים את הסולם למעלה לא מוצדק שהוא ישלם על זה מס עודף בדיוק כמו יושב-ראש האופוזיציה.

יצחק פינדרוס: אני פוגש היום את יושב-ראש האופוזיציה ואת יושב-ראש הכנסת ומחר אני אפגוש את החשב ויותר נוח לי לאשר לו – אני מרגיש עם זה קצת לא בנוח, אני אומר את האמת.

יצחק פינדרוס: צריך לטפל בזה וצריך להחזיר את זה לוועדת כספים.

יצחק פינדרוס: נכון שבזה מטפלים פה ובזה מטפלים שם אבל לא נוח לי הסיפור הזה.

ארבל אסטרחן: נחזור אליה בקרוב כי אחרי ההחלטה כאן הם יצטרכו לדון בסמלי השלטון שבסמכותם.

יצחק פינדרוס: צריך לטפל בזה.

יצחק פינדרוס: אנחנו משאירים את זה פתוח.

יצחק פינדרוס: זה נמצא כבר מ-2017 בהוראת שעה מהסיבה הזאת כי אמרנו - -

ארבל אסטרחן: אז כאן מוצע להפוך את זה להוראת קבע.

יצחק פינדרוס: זה לא הוגן שנדאג לכמה נבחרים שלנו ונשאיר את עובדי הכפיים אי שם.

ארבל אסטרחן: זה היה לב הדיון בכספים.

יצחק פינדרוס: את מכירה את זה.

יצחק פינדרוס: זאת הסיבה שזאת הוראת שעה ולא הוראה ברורה כי זה לא הוגן.

יצחק פינדרוס: צריך לעשות לזה סוף.

ארבל אסטרחן: - - - כאן מוצע להפוך את זה להוראת קבע.

יצחק פינדרוס: אז אני מציע שעד שלא נטפל בסיבה שבגללה עשינו הוראת שעה לא נהפוך אותה להוראת קבע.

יצחק פינדרוס: אי אפשר לעשות דבר כזה.

חיים ביטון: זאת הדרך לגרום לוועדת כספים גם לטפל בנושא הזה.

חיים ביטון: זאת אומרת שיבואו ויפנו לוועדת הכספים להפוך את זה גם להוראה בוועדת הכספים, והיא תטפל בצורה שבה היא תטפל.

יצחק פינדרוס: בתנאי שיטופל הנושא של העובדים האחרים.

יצחק פינדרוס: אנחנו לא יכולים לעשות סידור מס לחברינו.

ארבל אסטרחן: אם יש הצדקה אמיתית - -

יצחק פינדרוס: יש גם אינטגריטי אישי.

יצחק פינדרוס: לא נוח לי עם זה, אני אומר לך בכנות.

יצחק פינדרוס: זה ראש האופוזיציה – אני באופוזיציה.

יצחק פינדרוס: אבל בסוף זה לא יהיה לי נוח.

מיכאל מלכיאלי: היות שזה גם יושב-ראש הכנסת וגם יושב-ראש האופוזיציה אז ודאי זה לא "חברינו".

יצחק פינדרוס: אבל זה בדיוק מה שאני אומר – לא נוח לי עם זה.

יצחק פינדרוס: יושב-ראש הכנסת הוא גם חבר שלי.

יצחק פינדרוס: אבל בסוף זה לא נוח.

יצחק פינדרוס: זאת בדיוק הסיבה שעשו הוראת שעה, ולכן אני מציע שנעמוד על כך שעד שהנושא הזה לא יטופל אי אפשר להפוך אותה להוראת קבע.

יצחק פינדרוס: הנושא השני הוא שאתה בעצם אומר לנו שמ-2020 בלי החלטה הכנסת גילמה את זה?

יצחק פינדרוס: את צריכה להגיד לי את זה כיועצת משפטית אם זה תקין או לא תקין, נכון או לא נכון.

יצחק פינדרוס: שוב – זה לא משהו אישי.

יצחק פינדרוס: זה נוגע ליריב לוין, לצורך העניין.

ניר אורבך: חבר הכנסת פינדרוס, בגלל הזמן שלא היה בלית ברירה כדי שתהיה התנהלות שוטפת לקחו על עצמם דברים נוספים.

ניר אורבך: אני גם מניח שפעלו על בסיס דברים שנקבעו בעבר.

יצחק פינדרוס: דבר שלישי, אני רוצה להעיר, כמו שאורית מכניסה בכל דיון בוועדה בחוכמה גדולה איך להכניס את הוויכוח הפוליטי שלה עם ניר אורבך לתוך הדיון - -

ניר אורבך: זה לא בחוכמה, זה פשוט - - -

יצחק פינדרוס: זה כישרון מדהים.

יצחק פינדרוס: אז אני חייב להכניס את מה שאני תמיד אומר.

יצחק פינדרוס: יש דבר מאוד מעניין: אני הייתי באותו דיון בוועדת כספים על הרכב המשוריין של ראש הממשלה.

יצחק פינדרוס: זה היה דיון ציבורי מדהים שלווה בעיתונות יומיים לפני כן ואחרי כן ובהשתתפות של כמעט כל חברי הכנסת.

יצחק פינדרוס: משום-מה פה הבוקר הדיון רדום כזה ושקט, הכול בסדר.

יצחק פינדרוס: כשדיברו על ראש הממשלה שיש לו רכב משוריין אני זוכר את כל מדינת ישראל רועשת עם כותרות בידיעות אחרונות.

יצחק פינדרוס: משום-מה היום הגעתי לדיון כזה מנומנם.

יצחק פינדרוס: במזל היה חומש בלילה אז קצת התעוררנו.

יצחק פינדרוס: הכול בסדר, הכול רגוע, הכול שלו.

יצחק פינדרוס: אני חוזר שוב על שתי ההערות שלי: נושא מנהלי הסיעות – יטופל; וההערה השנייה – עניין עובדי הכפיים – אנחנו לא יכולים לברוח מזה.

יצחק פינדרוס: לא הוגן ונכון שאנחנו כוועדה נאשר לכמה אנשים נכבדים במדינת ישראל מהצווארון הלבן ואת הצווארון הכחול נשאיר אי שם מאחורה.

יצחק פינדרוס: תודה רבה.

ניר אורבך: חבר הכנסת מופיד מרעי, אתה רוצה להגיד משהו?

מופיד מרעי: כמי שגר לפחות 250 קילומטר מפה ונוסע כמעט ארבע שעות בלי פקקים ובלי הפרעות צריך למצוא פתרון שיועיל וייטיב כך שנוכל להגיע בזמן.

מופיד מרעי: אני לא בטוח שינצלו את זה, אבל לפחות שהאופציה תהיה קיימת.

מופיד מרעי: אני בעד.

ניר אורבך: תודה רבה.

ניר אורבך: חבר הכנסת טיבי, בבקשה.

אחמד טיבי: בקצרה – אני מצטרף לתביעה לגבי מנהלי הסיעות.

אחמד טיבי: מנהלי הסיעות עושים עבודה חשובה; הם נמצאים המון זמן בבניין, ובניגוד לאחרים, למשל, עוזרים פרלמנטריים, אין להם תנאים כמו לעוזרים הפרלמנטריים.

אחמד טיבי: לכן צריך להשוות את התנאים האלה, לשפר ולשדרג, ואם צריך תיקוני חקיקה אז, לדעתי, חברי ועדת הכנסת יתמכו בתיקוני החקיקה הנדרשים האלה.

אחמד טיבי: תודה רבה.

ניר אורבך: תודה, חבר הכנסת טיבי.

ניר אורבך: גם לגבי מה שאמר חבר הכנסת פינדרוס, לדעתי, הנושא של מנהלי סיעות הוא בהסכמה רחבה מאוד.

ניר אורבך: אנחנו נטפל בזה, בהחלט.

ניר אורבך: חבר הכנסת מלכיאלי, בבקשה.

ניר אורבך: אם לא, אתה לא חייב.

אחמד טיבי: "מסכים אני".

מיכאל מלכיאלי: מסכים אני.

מיכאל מלכיאלי: יש דברים שאנחנו אופוזיציה אחראית.

ניר אורבך: כל הכבוד.

ניר אורבך: לפני שנעבור להצבעה אני מבקש מארבל להקריא את הנוסחים של שתי ההמלצות.

ארבל אסטרחן: מאחר שזאת הפעם הראשונה שהכנסת ה-24 דנה בהמלצה של הוועדה הציבורית – בעצם זה לא נאמר פה אף פעם לחברי הכנסת – הפרוצדורה שקבועה בחוק הכנסת לעניין המלצות הוועדה הציבורית היא כזאת שהוועדה מגישה המלצה – זה תמיד כולל הסבר עם הנוסח המשפטי שמצורף לזה; אם ועדת הכנסת מאמצת את ההמלצה כמו שהיא היא הופכת להחלטה, יושב-ראש ועדת הכנסת חותם וזה מפורסם ברשומות ונכנס לתוקף.

ארבל אסטרחן: אם ועדת הכנסת דוחה את ההמלצה או חלק ממנה ומבקשת שינויים ושיפורים זה חוזר לוועדה הציבורית, הוועדה הציבורית דנה בזה מחדש ומגישה המלצה חוזרת.

ארבל אסטרחן: היא יכולה שההמלצה החוזרת תהיה זהה והיא יכולה לשנות אותה.

ארבל אסטרחן: כשהמלצה חוזרת מוגשת לוועדת הכנסת, ועדת הכנסת יכולה להחליט מה שהיא רוצה.

ארבל אסטרחן: זאת אומרת היא יכולה לקבל את ההמלצה שהוגשה, והיא יכולה לקבל משהו אחר.

ארבל אסטרחן: זה מבחינת הפרוצדורה לחברי הכנסת שלא נתקלו בזה בעבר.

ארבל אסטרחן: אני אקריא את הנוסחים המדויקים שיהיה גם לפרוטוקול.

ארבל אסטרחן: ככל ששתי ההצעות יאושרו אני אפרסם אותם ברשומות כהחלטה אחת כי שניהם בעצם תיקונים להחלטת שכר חברי הכנסת (הענקות ותשלומים).

ארבל אסטרחן: אז התיקון הראשון הוא תיקון לסעיף 10 שעוסק בזכאות חברי הכנסת ללינה במלון והוא יוסיף עוד אופציה שאומרת: "חבר הכנסת שמקום מגוריו הקבוע מרוחק מירושלים 140 ק"מ לפחות, זכאי להוצאות מלון בירושלים כאשר הוא נשאר ללון בה במוצאי שבת לשם השתתפות בישיבת ועדה ביום ראשון, ובלבד שהישיבה נקבעה לשעה 10:00 לכל המאוחר, והוא השתתף בה החל מאותה השעה".

יצחק פינדרוס: אני נזכר בנאום של מיקי לוי על הרכב של נתניהו בעניין גילום המס.

יצחק פינדרוס: אני חייב להביא את הנאום הזה לפה.

בועז טופורובסקי: אפשר לבקש התייעצות סיעתית ואנחנו נחפש אותו.

יצחק פינדרוס: זה היה אחד הנאומים המכוננים שלו.

ארבל אסטרחן: זאת ההמלצה הראשונה.

ארבל אסטרחן: אתם רוצים להצביע על זה?

ניר אורבך: כן, נצביע על זה בנפרד.

ניר אורבך: נצביע כעת על תיקון סעיף 10.

ניר אורבך: מי בעד?

ניר אורבך: מי נגד?

ניר אורבך: בעד – 5

ניר אורבך: נמנעים – אין

ניר אורבך: בעד- 5, אין מתנגדים, אין נמנעים.

ניר אורבך: התקבל פה-אחד.

יצחק פינדרוס: אבל כמו שאמרת זה עובד לוועדת כספים.

ארבל אסטרחן: זה לא קשור.

ניר אורבך: זה עוד לא.

ניר אורבך: עכשיו הגילום.

יצחק פינדרוס: אדוני היושב-ראש, הצבעתי בעד אבל אני מקווה שהנושא של המנהלים ייכנס.

ניר אורבך: כן, אמרתי לחבר הכנסת טיבי – אתה היית בדיוק עסוק – שיש פה הסכמה גורפת לעניין הזה.

ניר אורבך: אז אנחנו נטפל בזה.

יצחק פינדרוס: צריך פשוט לבצע את ההסכמה הזאת.

ניר אורבך: בסדר.

אחמד טיבי: תתנהג כאילו זה של סיעת ימינה.

ניר אורבך: אז זה לא יתקדם לשום מקום.

אחמד טיבי: כאילו.

יצחק פינדרוס: מי?

ניר אורבך: הוא דיבר אליי, חבר הכנסת פינדרוס, אל תדאג.

ארבל אסטרחן: הסעיף השני –לפי ההמלצה השנייה, מוצע להוסיף סעיף 21ב להחלטת שכר חברי הכנסת באותו נוסח בדיוק שקיים היום כאשר ההבדל היחיד הוא שהוראת השעה הייתה ל-2017, 2018, 2019, וכעת מוצע להפוך את זה להוראת קבע החל ממועד סיום הפקיעה של ההחלטה הקודמת.

ארבל אסטרחן: כפי שאמר החשב, לגבי ראש האופוזיציה לא בלתי סביר שראש האופוזיציה יהיה גם ראש הממשלה לשעבר, ולכן, למעשה, הוא יכול לבחור אם לקבל את הרכב מהכנסת או מהממשלה, וההחלטה תחול עליו לגבי הרכב האחד שהוא מקבל מאחד משני המקורות הללו.

ארבל אסטרחן: זאת ההמלצה.

ניר אורבך: תודה רבה.

יצחק פינדרוס: עכשיו זה הופך להיות הוראת קבע?

ארבל אסטרחן: כן, זה הופך להיות הוראת קבע.

ארבל אסטרחן: ועדת כספים תצטרך להידרש לזה כי אצלה עדיין נשארה הוראת שעה, היא עדיין לא האריכה אותה.

ארבל אסטרחן: שם ועדת הכספים תצטרך להחליט - -

יצחק פינדרוס: אז מה אנחנו מחליטים עכשיו, להפוך אותה להוראת קבע?

ארבל אסטרחן: כן, ליושב-ראש הכנסת ולראש האופוזיציה.

יצחק פינדרוס: זה הופך להיות הוראת קבע?

ארבל אסטרחן: כן.

ארבל אסטרחן: ושם ועדת הכספים תצטרך להחליט האם לעשות הוראת קבע או שעה, והאם לעשות תיקון כללי, כמו שאתה אומר, לטכנאי ולאנשים נוספים שמקום העבודה שלהם - -

אחמד טיבי: מי יזם את הדבר הזה?

ארבל אסטרחן: כשזה התחיל ב-2017 הייתה פנייה של החשב הכללי לוועדת הכספים.

ארבל אסטרחן: אצלם יש יותר נושאי משרה שזכאים לרכב ממוגן.

יצחק פינדרוס: אבל לא הוראת קבע, כי דיברנו אז בוועדת כספים שזה יהיה גם לעובדי כפיים: לעובדי חברת חשמל, לעובדי תאגידי המים – כל העובדים האלה.

ארבל אסטרחן: נכון, בזמנו ביקשו ממשרד האוצר להכין הצעה לתיקון.

ארבל אסטרחן: זה לא התקדם לשום מקום מאז תחילת 2017, והוועדה סברה שלפחות לגבי יושב-ראש הכנסת וראש האופוזיציה יש הצדקה לעניין הזה.

ארבל אסטרחן: כמובן, הם ישלמו מס אבל כמו כל חברי כנסת.

ארבל אסטרחן: הם לא ישלמו תוספת על הרכב.

אחמד טיבי: אפשר שהם יתנהגו בכל התנהגות כמו יתר חברי הכנסת?

ארבל אסטרחן: זה לא נמצא.

ניר אורבך: ארבל לא יכולה לתת לך תשובה על זה.

ניר אורבך: נעבור להצבעה.

ניר אורבך: מי בעד הוספת סעיף 21ב?

ניר אורבך: מי נגד?

ניר אורבך: רוב קולות.

ניר אורבך: 1 נגד, 1 נמנע.

ניר אורבך: בעד – 3

ניר אורבך: נמנעים – 1

ניר אורבך: בעד- 3, נגד- 1, נמנע- 1.

ניר אורבך: ברוב קולות הוועדה מחליטה להפוך את זה להוראת שעה.

- דדון: מי ביקש רביזיה?

יצחק פינדרוס: ביקשתי רביזיה.

ניר אורבך: אנחנו נודיע על השעה של הרביזיה בסוף הדיון.

ניר אורבך: חיים, נדב וטובי, תודה רבה לכם.

ניר אורבך: 1.

ניר אורבך: הצעת חוק לתיקון פקודת הראיות (מס' 19) (פסילת ראיה), התשפ"ב-2021 (מ/1453).

ניר אורבך: 2.

ניר אורבך: הצעת חוק לתיקון פקודת הראיות (פסילת ראיה), התשפ"א-2021 (פ/244/24), של חה"כ שרן מרים השכל.

ניר אורבך: 3.

ניר אורבך: הצעת חוק לתיקון פקודת הראיות (פסילת ראיה), התשפ"א-2021 (פ/245/24), של חה"כ אופיר כץ.

ניר אורבך: אנחנו עוברים לנושא הבא: בקשת יושב-ראש ועדת החוקה, חוק ומשפט למיזוג הצעות החוק הבאות:

ניר אורבך: 2.

ניר אורבך: הצעת חוק לתיקון פקודת הראיות (פסילת ראיה), התשפ"א-2021 (פ/244/24), של חה"כ שרן

ניר אורבך: 3.

ניר אורבך: הצעת חוק לתיקון פקודת הראיות (פסילת ראיה), התשפ"א-2021 (פ/245/24), של חה"כ אופיר כץ.

ניר אורבך: ההצעה היא למזג את שלוש ההצעות.

ארבל אסטרחן: יש כאן הצעה ממשלתית ושתי הצעות פרטיות שעברו לוועדת החוקה.

ארבל אסטרחן: לוועדה יש סמכות למזג הצעות שעברו אליה באותו נושא ולהביא אותן יחד לקריאה שנייה ושלישית אבל נדרש אישור של ועדת הכנסת לכך.

יצחק פינדרוס: לאן להעביר את זה?

ארבל אסטרחן: לא, זה כבר בוועדת חוקה.

ניר אורבך: זה כבר בוועדת חוקה, אנחנו פשוט רוצים למזג.

יצחק פינדרוס: אני נמנע.

ניר אורבך: בסדר גמור.

ניר אורבך: אנחנו עוברים להצבעה.

ניר אורבך: מי בעד?

ניר אורבך: ירים את ידו.

ניר אורבך: בעד – 3

ניר אורבך: נמנעים – 1

ניר אורבך: בעד- 3, אין מתנגדים, נמנע- 1.

ניר אורבך: ברוב קולות מיזגנו את הצעות החוק.

ניר אורבך: 1.

ניר אורבך: הצעת חוק איסור שימוש בחקירה של מי שנפגע מינית, בממצאי טיפול נפשי וביומנים אישיים

ניר אורבך: 2.

ניר אורבך: הצעת חוק לתיקון פקודת העיריות (קיצור תקופת הפטור מתשלום ארנונה לבניין שנהרס או

ניר אורבך: אני עובר לנושא הבא: קביעת ועדות לדיון בהצעות החוק הבאות:

ניר אורבך: המלצת הלשכה המשפטית היא להעביר את הצעת החוק לוועדת חוקה, חוק ומשפט.

יצחק פינדרוס: אני חושב שזה צריך לעבור לוועדה למעמד האישה.

יצחק פינדרוס: אמרתי את זה גם במליאה.

ניר אורבך: במליאה נשמעה הצעה להעביר את זה לוועדת הפנים והגנת הסביבה.

ניר אורבך: לפני שנעבור להצבעה - -

מיכל רוזין: אני רוצה לנמק.

ניר אורבך: חברת הכנסת רוזין תנמק, ואחרי זה אני אתן לך, חבר הכנסת פינדרוס, את רשות הדיבור.

מיכל רוזין: הנימוק הפעם הוא מאוד קל.

מיכל רוזין: זה אפילו לא עניין נושאי.

מיכל רוזין: הדיון בוועדת החוקה מתקיים כבר חודשיים על הצעת חוק שהגשתי בנושא חיסיון על טיפול נפשי.

מיכל רוזין: הצעת החוק הזאת שלי ושל אבתיס

מיכל רוזין: אם מרעאנה מצטרפת להצעת חוק שלי על הפרת חיסיון על טיפול נפשי.

מיכל רוזין: היו כבר שלושה דיונים בוועדת חוקה, חוק ומשפט.

מיכל רוזין: לא צריך לפצל, צריך לאחד את החקיקה הזאת גם יחד ההצעה של מירב בן ארי.

מיכל רוזין: כל ההצעות דנות באותו נושא שכבר מידיין בוועדת החוקה, חוק ומשפט.

מיכל רוזין: לכן אין טעם להעביר לוועדה חדשה למרות שאני מאוד אשמח שהוועדה לקידום מעמד האישה ושוויון מגדרי תוכל לקדם הצעות חוק מגדריות.

ניר אורבך: חבר הכנסת פינדרוס, בבקשה.

יצחק פינדרוס: א', לדעתי, ועדת חוקה עסוקה מאוד עם הקורונה.

יצחק פינדרוס: נראה בסעיף 2 שאנחנו מבקשים להקדים ולהעביר באותה קריאה.

יצחק פינדרוס: יש להם מספיק עבודה.

יצחק פינדרוס: הוא גם צריך להתעסק עם דיינים, יש לו הרבה מה לעשות.

יצחק פינדרוס: נכון שהוועדה לקידום מעמד האישה היא במקרה ועדה של האופוזיציה אבל זאת ועדה שעוסקת בעניין הזה.

יצחק פינדרוס: לדעתי, עאידה תומא סלימאן עוסקת מאוד בעניין הזה.

יצחק פינדרוס: היא הגישה הרבה מאוד הצעות חוק בעניין.

יצחק פינדרוס: לדעתי, זה המקום הנכון לדון בו, ולדעתי, הדיון יהיה הרבה יותר יעיל והרבה יותר טוב, מניסיוני בדיונים בוועדת חוקה.

ניר אורבך: חבר הכנסת פינדרוס, תודה רבה.

ניר אורבך: מי מחברי הכנסת רוצה להעיר לפני שנעבור להצבעה?

ניר אורבך: חבר הכנסת בגין, בוקר טוב.

זאב בנימין בגין: דנו בעניין הזה שתיים או שלוש ישיבות.

זאב בנימין בגין: הצטבר ידע מסוים בוועדה או היכרות מסוימת עם העובדות.

זאב בנימין בגין: אני לא חושב שיש טעם שנציגי הממשלה יחזרו ויציגו את העובדות.

זאב בנימין בגין: זאת הצעה חשובה, צריך לקדם אותה, והדרך המהירה ביותר והיעילה ביותר היא על-ידי המשך הדיון באותה ועדה.

ניר אורבך: תודה רבה.

ניר אורבך: אנחנו עוברים כרגע להצבעה.

זאב בנימין בגין: שכנעתי אותך.

ניר אורבך: לגמרי.

זאב בנימין בגין: מצוין.

ניר אורבך: אפילו לא ביקשתי יותר התייחסויות.

ניר אורבך: מי בעד לוועדת חוקה, חוק ומשפט ?

ניר אורבך: מי נגד?

ניר אורבך: מי נמנע?

ניר אורבך: בעד – 3

ניר אורבך: נמנעים – אין

ניר אורבך: בעד- 3, נגד- 1, אין נמנעים.

ניר אורבך: ברוב קולות זה עובר לוועדת חוקה, חוק ומשפט.

ניר אורבך: אנחנו עוברים להצעה הבאה: הצעת חוק לתיקון פקודת העיריות (קיצור תקופת הפטור מתשלום ארנונה לבניין שנהרס או ניזוק), התשפ"ב-2021 (פ/2271/24), של חברי הכנסת מיכל שיר סגמן ובועז טופורובסקי.

ניר אורבך: נשמעו הצעות במליאה להעביר את הצעת החוק לוועדת כספים.

ניר אורבך: אני מבין שאתם מבקשים שזה יעבור לוועדת כספים, נכון?

מיכל שיר סגמן: כן.

מיכל שיר סגמן: החוק הזה תמיד נדון בוועדת כספים: ארנונה ספציפית תמיד נקבעת בוועדת כספים.

ניר אורבך: תודה רבה.

יצחק פינדרוס: איפה את רוצה את זה?

מיכל שיר סגמן: בוועדת כספים.

ארבל אסטרחן: נושא הארנונה הוא באמת מין סמכות מקבילה של ועדת הפנים וועדת הכספים.

ארבל אסטרחן: החוק העיקרי שבו נקבעה הארנונה הוא חוק ההסדרים לפני שנים רבות, ומאז כל פעם כשיש תיקונים, היות שאלה תיקונים לחוק ההסדרים זה תמיד הולך לוועדת הכספים.

ארבל אסטרחן: היות שכאן התיקון הוא בפקודת העיריות ההמלצה שלנו הייתה שזה יילך לוועדת הפנים בגלל האכסניה.

מיכל שיר סגמן: אבל אותו חוק גם בכנסות קודמות נדון בוועדת הכספים.

מיכל שיר סגמן: מאחר שלא מדובר כאן איך גובים – על תקנות גבייה – אלא ספציפית על הארנונה – הארנונה נקבעת בוועדת כספים.

ארבל אסטרחן: נכון, אז כמו שאמרתי, יש פה סמכות מקבילה.

ארבל אסטרחן: בגדול פקודת העיריות זה בוועדת פנים אבל אפשר גם בוועדת כספים.

ניר אורבך: אפשר גם בכספים.

ניר אורבך: תודה רבה.

ניר אורבך: עוד מישהו רוצה להעיר?

ניר אורבך: אנחנו עוברים להצבעה: מי בעד להעביר לוועדת כספים?

ניר אורבך: ירים את ידו, מי נגד?

ניר אורבך: מי נמנע?

ניר אורבך: אושרה.

ניר אורבך: אושר פה-אחד.

ניר אורבך: הצעת החוק עוברת לדיון בוועדת הכספים.

ניר אורבך: תודה רבה.

ניר אורבך: אני רוצה לצאת להפסקה להתייעצות סיעתית.

ניר אורבך: אנחנו נתכנס שוב ב-10:45.

בשעה 10: בקשת הממשלה להקדמת הדיון בהצעת חוק סמכויות מיוחדות להתמודדות עם נגיף הקורונה החדש (הוראת שעה) (תיקון מס' 11) (מימון מקום לבידוד מטעם המדינה), התשפ"ב-2021 (מ/1486), בכל הקריאות.

ניר אורבך: בקשת הממשלה להקדמת הדיון בהצעת חוק סמכויות מיוחדות להתמודדות עם נגיף הקורונה החדש (הוראת שעה) (תיקון מס' 11) (מימון מקום לבידוד מטעם המדינה), התשפ"ב-2021 (מ/1486), בכל הקריאות.

ניר אורבך: ינמקו עורכת הדין אסתי ורהפטיג מהלשכה המשפטית במשרד הבריאות ועורכת הדין יעל כהן, סגנית היועצת המשפטית במשרד ראש הממשלה.

יצחק פינדרוס: עוד פעם כשלמשרד האוצר יש בעיה הוא שולח את משרד הבריאות להיות בפרונט?

יצחק פינדרוס: דחילק.

יצחק פינדרוס: מי מממן את זה זאת שאלה בריאותית?

ניר אורבך: לאט-לאט, חבר הכנסת פינדרוס.

יצחק פינדרוס: אני אקבל ממנה סקירה על מצב תקציב המדינה ולמה המדינה לא יכולה לממן את זה.

יצחק פינדרוס: אני אשמח לקבל תשובות.

אסתי ורהפטיג: חוק סמכויות מיוחדות להתמודדות עם נגיף הקורונה קובע שמקום לבידוד מטעם המדינה זה בית מלון או אכסניה שנקבעו בידי המדינה כמקום מיועד לבידוד במימונה.

אסתי ורהפטיג: כלומר בהכרח מקום כזה צריך להיות במימון המדינה.

אסתי ורהפטיג: הצעת החוק מבקשת לבטל את הדרישה שבכל מקרה מימון המלונית יהיה בידי המדינה, ולאפשר לממשלה להתקין תקנות או לקבוע ב- - - על חובת המלונית שהמימון יהיה בידי מי ששוהה באותה מלונית.

אסתי ורהפטיג: זה יכול להיות גם במקרים מסוימים.

אסתי ורהפטיג: כלומר לקבוע באיזה מקרים זה יהיה בידי השוהה ובאלו מקרים זה יהיה בידי המדינה.

אסתי ורהפטיג: מבוקש לאפשר לממשלה את שיקול הדעת הזה כמו שקיים במדינות רבות אחרות בעולם – לעשות את ההבחנה הזאת ולאפשר מימון של השוהה בחלק מהמקרים.

ניר אורבך: תודה.

ניר אורבך: חבר הכנסת פינדרוס, אתה רוצה לשאול?

יצחק פינדרוס: אני יודע שאנחנו נמצאים בקורונה כבר הרבה זמן.

יצחק פינדרוס: מדינת ישראל במצב כלכלי קשה עם ראש ממשלה דפוק ידע להתמודד עם זה והכול היה בסדר.

יצחק פינדרוס: פתאום עכשיו הממשלה השתנתה והיא כבר לא יודעת להתמודד עם הדבר הזה, היא פתאום רוצה להיות כמו כל העולם, משהו לא בסדר, וזה דחוף להיום.

יצחק פינדרוס: אני באמת לא מצליח להבין.

יצחק פינדרוס: במקום המדינה הייתי מתבייש ביום כזה לפני גל חמישי וצריכים להתמודד עם זה – זה החוק שאתם מביאים וזה הכי דחוף?

יצחק פינדרוס: אם היה עולה פה נציג אוצר ואומר, תשמע, הסתבכנו – קופסאות הקורונה הסתיימו, אנחנו הולכים להיכנס לגירעון מטורף ואנחנו לא יודעים לעמוד בזה, מילא.

יצחק פינדרוס: אבל שולחים את נציג משרד הבריאות והיא אפילו לא הסבירה מה דחוף, מה קרה.

יצחק פינדרוס: זה יעזור לכם להתמודד עם הגל החמישי?

יצחק פינדרוס: איך זה יעזור לכם?

יצחק פינדרוס: בזה שתתחילו לריב עם אנשים בהוצאה לפועל אם הם ישלמו את הבידוד או לא ישלמו את הבידוד?

יצחק פינדרוס: במה זה יסייע למדינת ישראל להתמודד עם הקורונה ועד כשדחוף להעביר את זה בשלוש קריאות כשאתם מבטלים את כל הדיונים בכנסת?

יצחק פינדרוס: תאמין לי, הצגה כזאת לא ראיתי בחיים שלי.

ניר אורבך: חבר הכנסת פינדרוס, תודה.

ניר אורבך: עורכת הדין ורהפטיג, בבקשה.

אסתי ורהפטיג: הבקשה היא לאפשר לממשלה לממש את המדיניות שלה במהירות הראויה לאור - - - כמובן, גם המלוניות זה משהו שבשבועות האחרונים שוב קם לתחייה וזה משהו שמשתמשים בו הרבה.

אסתי ורהפטיג: הבקשה לדחיפות זה לאפשר לממשלה לממש את זה בזמן הקרוב ולא כשיהיה מאוחר מדי.

אסתי ורהפטיג: אני רוצה להוסיף שהצעת חוק דומה מאוד, כמעט זהה, עברה כבר בקריאה ראשונה ונמצאת על שולחן ועדת חוקה, חוק ומשפט.

אסתי ורהפטיג: בשל הרצון שלא לפצל את ההצעה שוב אחרי שהיא כבר פוצלה פעם אחת בעניין אחר הלכנו למסלול של הגשת הצעת חוק חדשה, ובעצם הצעת החוק עברה בהצעה אחרת דומה ומונחת על שולחן הוועדה.

אסתי ורהפטיג: אנחנו מבקשים את זה רק בשביל לקצר את התהליכים ולאפשר לממשלה לממש את המדיניות שלה במהירות הראויה.

ניר אורבך: עורכת הדין יעל כהן, בבקשה.

יעל כהן: אסתי הציגה את הדברים ואין לי משהו מיוחד להוסיף.

יעל כהן: זה נעשה במסגרת חוק סמכויות מיוחדות להתמודדות עם נגיף הקורונה.

יעל כהן: הוא חלק מההסדר של הקורונה, הוא לא חלק - - - תקציבי.

יעל כהן: והוא בעצם סעיף מסמיך שיעביר אחר כך בתקנות ובהחרגות לקבוע בכל פעם את ההסדר המתאים בנקודת הזמן הרלוונטית.

ניר אורבך: תודה רבה.

ניר אורבך: מישהו רוצה להוסיף משהו לפני שנעבור להצבעה?

ניר אורבך: ארבל, את רוצה להגיד משהו?

ניר אורבך: אנחנו נעבור להצבעה.

ניר אורבך: מי בעד בקשת הממשלה להקדמת הדיון בכל הקריאות?

ניר אורבך: ירים את ידו.

ניר אורבך: בעד – 4

ניר אורבך: נמנעים – אין

ניר אורבך: בעד- 4, נגד- 1, אין נמנעים.

ניר אורבך: הבקשה התקבלה ברוב קולות.

יצחק פינדרוס: גם על זה אני מבקש רביזיה.

ניר אורבך: תכף אני אגיד מתי אנחנו חוזרים לרביזיות.

ניר אורבך: אנחנו עוברים לסעיף האחרון: הוספת ממלאי מקום קבועים בוועדות.

ניר אורבך: מוצע לקבוע כי חברת הכנסת שרן מרים השכל תכהן כממלאת מקום קבועה בוועדת הכספים ובוועדה לביטחון הפנים מטעם סיעת תקווה חדשה.

יצחק פינדרוס: איך תעמדי בזה אחרי שתי ועדות?

יצחק פינדרוס: את יושבת-ראש בשתי ועדות – איך תעמדי בזה?

ניר אורבך: היא ממלאת מקום.

יצחק פינדרוס: אבל איך היא תעמוד בזה?

יצחק פינדרוס: יש לה שתי ועדות.

ניר אורבך: מי בעד?

ניר אורבך: אושרה.

ניר אורבך: אושר פה-אחד.

ניר אורבך: רביזיה ב-11:25.

ניר אורבך: חזרנו.

ניר אורבך: יש לנו שתי רביזיות: אחת על סעיף א2 – גילום מס בשל הכנסה הנובעת משדרוג לצורך מיגון של רכב שמעמידה הכנסת לרשות יושב-ראש הכנסת וראש האופוזיציה.

ניר אורבך: חבר הכנסת פינדרוס, בבקשה.

יצחק פינדרוס: כיוון שאורית לא נמצאת אני יכול לנמק את ההסתייגות שלי בקלות בלי להיכנס לחומש.

יצחק פינדרוס: אני יכול לדבר על הנושא עצמו.

יצחק פינדרוס: אני אומר לך בכנות – יש פה משהו פשוט הזוי ובלתי מתקבל על הדעת.

יצחק פינדרוס: אתה מכיר את הסיפור בחז"ל על אותו דיין שהגיעו אליו על עץ של שכן, והשכן ויתר לו אז הוא אמר:

יצחק פינדרוס: אני לא יכול לדון על זה, אני אדון על זה מחר, והלך וקיצץ את העץ שלו ואז חזר לדון.

יצחק פינדרוס: אני לא מצליח להבין: יושב-ראש הכנסת ניהל על זה דיון עם פיליבסטר של שלושה ימים בוועדת כספים על הנושא הזה של גילום מס.

יצחק פינדרוס: ואז דובר על הוראת שעה ודובר על כך שיטפלו בעובדי הכפיים.

יצחק פינדרוס: זאת הייתה דרישה של יושב-ראש ועדת כספים הרב גפני.

יצחק פינדרוס: ואף על פי כן יושב-ראש הכנסת שהיה אז חבר כנסת ניהל על זה דיון מרתוני.

יצחק פינדרוס: עכשיו מספרים לנו ככה: א', הוא קיבל את זה אוטומטית לפני שזה הגיע לדיון פה בוועדת הכנסת וזה עבד, הכול בסדר.

יצחק פינדרוס: סיפר לנו קודם החשב; ב', אנחנו הולכים לעשות את זה כהוראת קבע בלי לטפל בעובדי כפיים.

יצחק פינדרוס: בסוף אנחנו מייצגי ציבור, אנחנו לא מייצגים את הנבחרים.

יצחק פינדרוס: אסור לנו לאשר את הדבר הזה עד שתהיה לנו תשובה לנושא הזה; ב', יואיל בטובו יושב-ראש הכנסת ויגיד לנו מה השתנה מהדיון לפני וחצי שהתנהל במשך שלושה ימים רצופים עם קמפיין תקשורתי מטורף על השוד לאור היום.

יצחק פינדרוס: אני זוכר שנזרקו פה סכומים של מיליונים שנזרקו פה, שהגילום הזה הולך לעלות למדינה.

יצחק פינדרוס: אותו יושב-ראש מגיע שנה אחר כך ואף אחד לא פה.

יצחק פינדרוס: תשים לב, אנחנו בחדר ריק.

יצחק פינדרוס: אף אחד לא מגיע, זה לא מעניין אף אחד.

יצחק פינדרוס: מגיע החשב ומספר שהוא עושה את זה אוטומטית ומבקש הוראת קבע.

יצחק פינדרוס: אני אומר לך – זה האירוע הכי מרכזי.

יצחק פינדרוס: בוא נגיד שהוא נהנה מההפקר – הוא לא הצליח במלחמתו הקודמת והיום הוא נהנה מההפקר.

יצחק פינדרוס: זה מגיע היום בלי לבוא להסביר והופך את זה להוראת קבע.

יצחק פינדרוס: אנחנו מזניחים את כל אותם אנשים.

יצחק פינדרוס: היום בבוקר קם בגשם יהודי שעובד בחברת חשמל, יהודי שעובד בגיחון או בתאגיד מים דן, נוסע עם טנדר בגלל הסולם שהוא צריך לשים למעלה והוא משלם על זה מס.

יצחק פינדרוס: דרך אגב, היום זה מס מאוד גבוה, אנחנו מכירים את זה כחברי כנסת.

יצחק פינדרוס: אני אומר לך בכנות – זה נראה לי המינימום הנדרש שיהיה פה איזשהו דיון, שיבוא יושב-ראש הכנסת ויסביר מה השתנה ולמה הוא חושב אחרת היום.

יצחק פינדרוס: אתה יודע מה, אולי פוליטיקאים ייקחו קצת אחריות על הפעולות שלהם ועל מה שהם אומרים בתוך הוועדות, ולא מחר בבוקר יגידו ההפך.

יצחק פינדרוס: אני נמצא פה שלוש שנים ואני לא זוכר שאמרתי ההפך ממה שאמרתי כשהייתי בקואליציה או באופוזיציה.

יצחק פינדרוס: אבל עזוב אותי – איזה מין מסר זה שבא יושב-ראש הכנסת שניהל על זה דיון שלושה ימים, והיום הוא בא ודורש את אותו דבר באותה מידה?

יצחק פינדרוס: זה לא נפתח לדיון ציבורי, ויתרה מזאת – זה הופך להוראת קבע ולא הוראת שעה.

יצחק פינדרוס: אני מציע לא לקיים הצבעה עכשיו על הרביזיה.

יצחק פינדרוס: אתה יכול להביא רוב קואליציוני אבל אני לא חושב שזה נכון.

ניר אורבך: חבר הכנסת פינדרוס, תודה.

ניר אורבך: אין לי ההיסטוריה הארגונית פה, אין לי זיכרון ארגוני כי לא הייתי פה.

ניר אורבך: אני לא יודע אם יושב-ראש הכנסת ניהל או לא ניהל דיון.

ניר אורבך: יש לי המלצה של ועדה ציבורית, לא של יושב-ראש הכנסת.

ניר אורבך: אגב, אני הולך לאשר פה משהו ליושב-ראש האופוזיציה - -

יצחק פינדרוס: אני מציע גם לא לאשר לו.

ניר אורבך: - - אם אנחנו מדברים על נראות, אני לא יודע איך זה יצטלם.

ניר אורבך: אם אני אצביע עכשיו נגד משהו שהוא אמור לקבל, וזה משהו שבעיניי הוא לא כזה מופרך.

ניר אורבך: אני אגיד עוד דבר אחד.

ניר אורבך: צר לי שחשב הכנסת לא הדגיש את זה: מדובר פה על שניים מתוך שבעת סמלי שלטון.

ניר אורבך: זה לא משהו שאני יכול להשוות, אפילו לא בתוך המשק, לעובד כזה או אחר שאני מעדיף.

ניר אורבך: מדובר פה על שבעת סמלי שלטון, על הוראת שעה.

יצחק פינדרוס: לא הוראת שעה.

ניר אורבך: עכשיו אנחנו רוצים להעביר להוראת קבע.

ניר אורבך: יש פה גם מנגנון נוסף שבסופו של דבר זה גם מניח את דעתך.

ניר אורבך: ארבל אומרת שזה עדיין מגיע לדיון בוועדת כספים.

ניר אורבך: עדיין בוועדת כספים אפשר לעשות דיון יותר מהותי על הדבר הזה.

ניר אורבך: אם יושב-ראש ועדת כספים ירגיש שהוא רוצה להזמין גם את האנשים הרלוונטיים – אגב, אני אומר שוב – בעיניי, אם מזמינים כבר אז לא מצד זה - -

יצחק פינדרוס: ההחלטה שלנו עוברת אוברולינג בוועדת כספים?

ארבל אסטרחן: לא.

ארבל אסטרחן: אבל הם גם יצטרכו להידרש לזה כי גם אצלם זה הוראת - - -

יצחק פינדרוס: בגלל האחרים.

יצחק פינדרוס: אבל על זה לא יהיה דיון.

ארבל אסטרחן: בגלל נושאי המשרה שבסמכותם וגם הנושא הכולל - -

יצחק פינדרוס: אני מציע שלא נאשר משהו לביבי שאנחנו לא מאשרים לבנט.

יצחק פינדרוס: אני חושב שזה נכון.

יצחק פינדרוס: קודם צריכים שיאשרו לבנט.

ניר אורבך: אם כבר יזמינו אותם אחרי זה לדיון זה מתוקף תפקידם ולא מתוך זה שהיה בעבר דיון שיושב-ראש הכנסת הנוכחי אמר אז כחבר כנסת עמדה אחרת.

ניר אורבך: אני לא רואה בזה- -

יצחק פינדרוס: לא "עמדה אחרת".

יצחק פינדרוס: הוא ניהל מאבק ציבורי עיקש וגדול.

ניר אורבך: אני לא זוכר את המאבק הזה.

יצחק פינדרוס: תעשה גוגל.

ניר אורבך: בטח גם אז אמרו שלא היה כדבר הזה ובושה.

יצחק פינדרוס: ואז התברר שמס הכנסה עשו את זה בלי תקנה במשך שנים.

ניר אורבך: חבר הכנסת פינדרוס, אני מוכרח לומר שהעמדה שלך הגיונית, אבל אני לא רואה אותה מכריעה יותר מדי במובן הזה של הצבעה נגד הדבר הזה.

יצחק פינדרוס: היא מכריעה בחלק הזה, כי אם תטפל בצווארון הכחול בהתניה זה יקרה.

יצחק פינדרוס: אם לא הצווארון הכחול - - - זאת האמת.

ניר אורבך: לדעתי, הטיפול בצווארון הכחול הוא נצרך.

ניר אורבך: ראינו גם ששלוש שנים זה היה הוראת שעה ולא טיפלו בזה.

ניר אורבך: אז אני לא רואה סיבה להאריך שוב בהוראת שעה שגם לא יטפלו בזה.

ניר אורבך: לפרוטוקול – חבר הכנסת פינדרוס צודק.

ניר אורבך: אולי ניזום באמת להעלות את זה על סדר היום מחדש ונדון בדברים האלה.

ניר אורבך: נמצא את הוועדה המתאימה לזה כדי שזה יהיה יעיל.

ניר אורבך: אני אומר לפרוטוקול – אני בעד מה שחבר הכנסת פינדרוס אמר, זה מאוד חשוב.

ניר אורבך: ולא רק מהשפה ולחוץ אלא כדי שנדון בזה עכשיו.

ניר אורבך: אבל כרגע זה לא קשור אחד לשני, בעיניי, לגבי אישור הסעיף הזה.

ניר אורבך: מישהו מחברי הכנסת רוצה לומר משהו?

ניר אורבך: לא.

ניר אורבך: נעבור, בבקשה, להצבעה.

ניר אורבך: מי בעד הרביזיה?

ניר אורבך: מי נגד?

ניר אורבך: מי נמנע?

ניר אורבך: לא אושרה.

ניר אורבך: הרביזיה נדחתה.

ניר אורבך: חבר הכנסת פינדרוס, בבקשה.

יצחק פינדרוס: אני רוצה לומר לך שאולי לראשונה בחצי שעה בין הדיון הראשון לרביזיה התברר לי משהו חדש, למה כן צריך לפתוח רביזיה.

יצחק פינדרוס: רביזיה זה תמיד הליך פרלמנטרי טכני – הוא לא טכני.

יצחק פינדרוס: אני די המום.

יצחק פינדרוס: התפלאתי שנציגי האופוזיציה לא הגיעו לדיון הזה, וזה עובר בשקט.

יצחק פינדרוס: אנחנו יודעים שמגיעים היום להסכמות על סדרי הדיון ופתאום החוק הזה עובר בשלום.

יצחק פינדרוס: אמרתי, רגע, משהו קרה פה, ושאלתי את זה בדיון הקודם: למה מדינת ישראל קמה בבוקר ומחליטה שהיא מפסיקה לשלם בידודים?

יצחק פינדרוס: מה קרה?

יצחק פינדרוס: שאלתי את משרד הבריאות ואמרתי שיביאו את משרד האוצר ואז אני אוכל להבין את העניין הטכני.

יצחק פינדרוס: אז גם משרד הבריאות לא אמר משפט אחד.

יצחק פינדרוס: מתברר לי שהייתה פנייה לראשי אופוזיציה, ועל בסיס זה הייתה הסכמה, וזה לא בא לידי ביטוי בוועדה.

יצחק פינדרוס: נשמע לי קצת מוזר.

יצחק פינדרוס: תגידו לי איך זה אמור לעבוד: רוצים לטעון שאלה שבאשמתם הם נכנסו לבידוד כי יש פטור מבידוד למי שעושה חיסון, ומי שבמודע החליט לא לעשות חיסון האופוזיציה כאופוזיציה אחראית חושבת שזה דבר נכון כי זה מאבק בקורונה.

יצחק פינדרוס: שאלתי איך זה עוזר למאבק בקורונה.

יצחק פינדרוס: זה לא מופיע בשום ניסוח וגם לא בעמדה שהמשרד אמר פה, וזה צורם לי מאוד.

יצחק פינדרוס: זאת אומרת יש שתי אפשרויות: או שלא רוצים לגלות את זה מסיבות של תקשורת – ואין לי בעיה עם זה.

יצחק פינדרוס: כי אני אומר שאם זה בעד המאבק בקורונה אני מוכן לשתף פעולה עם הממשלה באופן מלא גם אם צריך לעשות כל תרגיל אפשרי בשביל להיאבק בקורונה.

יצחק פינדרוס: אם זאת הסיבה אין לי בעיה.

יצחק פינדרוס: אבל אם יש פה משהו אחר אני רוצה לדעת לפני כן.

יצחק פינדרוס: זאת אומרת – האם זה נכון שבכוונת הממשלה להשתמש בחוק הזה כדי להגיד שמי שהחליט בהחלטה מודעת לא לעשות חיסון או משהו אחר, ולכן הוא צריך להיכנס לבידוד והמדינה לא צריכה לשאת בתוצאות האלה, וכרגע במצב החוקתי זה בלתי אפשרי – אם זאת הסיבה אני בעד.

יצחק פינדרוס: אבל אם זאת לא הסיבה אז תסבירו לנו איך אתם נלחמים בקורונה.

יצחק פינדרוס: היום כולנו, קואליציה ואופוזיציה, באים כדי להילחם בעניין הזה.

ניר אורבך: חבר הכנסת פינדרוס, תודה.

ניר אורבך: אנחנו נבדוק את הנושא הזה.

ניר אורבך: אני מבטיח לתת לך תשובה בשעה הקרובה אם זה באמת מה שאמרת או משהו אחר.

ניר אורבך: מי בעד הרביזיה?

ניר אורבך: מי נגד?

ניר אורבך: מי נמנע?

ניר אורבך: בעד – 1

ניר אורבך: נמנעים – אין

ניר אורבך: בעד- 1, נגד- 3, אין נמנעים.

ניר אורבך: הרביזיה נפלה.

ניר אורבך: תודה רבה.

ניר אורבך: אני נועל את הישיבה.

ניר אורבך: המשך יום טוב.